Folketing
2008-05-20

Hvorfor gør der ikke det? Hvad bygger hr. Jesper Langballe det på? Det ved vi jo ikke noget om. Det kan være, at det kan tiltrække flere, når vi får etableret en uddannelse. Vi kender jo ikke efterspørgslen på nuværende tidspunkt. Men uanset efterspørgslen synes jeg, at det vigtigste er at få nogle tolke, der er uddannede. For nogle år siden fik vi en døvetolkeuddannelse - en mellemuddannelse, der betød, at vi fik orden på de forhold, der gjaldt for døvetolke - og ud fra det, jeg hører, så går det fremragende med denne tolkeuddannelse. Hvorfor kunne man ikke gøre det samme med hensyn til indvandrer- og flygtningesprog?